**Către**

**Toate Barourile**

**În atenția Doamnei/ Domnului Decan**

*Stimată Domană Decan,*

*Stimate Domnule Decan*

În conformitate cu *Hotărârea Consiliului UNBR nr. 76/13 iunie 2024 privind organizarea examenului de primire în profesie* (<https://www.unbr.ro/hotararea-consiliului-unbr-nr-76-din-13-iunie-2024-privind-organizarea-examenului-de-primire-in-profesie-sesiunea-septembrie-2024/>), perioada de inscriere la examenul de primire în profesia de avocat este cuprinsă în intervalul **5 august 2024 (ora 8.00) – 30 august 2024 (ora 16.00)**.

Cererea de inscriere poate fi descărcată din *Hotărârea Consiliului UNBR nr. 75 din 13 iunie 2024 pentru modificarea REGULAMENTULUI – CADRU privind organizarea examenului de primire în profesia de avocat și admitere în cadrul Institutului Național pentru Pregătirea și Perfecționarea Avocaților – I.N.P.P.A. (în vederea dobândirii titlului profesional de avocat stagiar) și de primire în profesia de avocat a persoanelor care au absolvit examenul de definitivat în alte profesii juridice*, disponibilă la adresa <https://www.unbr.ro/hotararea-consiliului-unbr-nr-75-din-13-iunie-2024-pentru-modificarea-regulamentului-cadru-privind-organizarea-examenului-de-primire-in-profesia-de-avocat-si-admitere-in-cadrul-institutului-nationa/>

Atașam cele două hotărâri iar mai jos vă comunicăm modifiările survenite în Regulamentul de examen

***1. La Art. 6, alin. (4) se modifică, având  următorul conținut:***

*„(4) Subiectele pot avea și caracter aplicativ, constând în rezolvarea unor cazuri practice pe baza cunoștințelor teoretice ale candidaților. Vor fi declarați admiși candidații care vor obține cel puțin 5 puncte la fiecare disciplină în parte și un punctaj total de cel puțin 70 de puncte”.*

***2. La Art. 22, alin. (4) se modifică, având  următorul conținut:***

*„(4) În situația în care, în urma soluționării contestațiilor la barem, se apreciază că enunțul unei întrebări și/sau, după caz, una sau mai multe dintre variantele de răspuns la o întrebare nu este/sunt corectă/corecte, întrebarea în cauză este anulată și punctajul corespunzător întrebării anulate se acordă tuturor candidaților”.*

***3. Alineatele (5), (6) și (7) ale Art. 22 se abrogă.***

***4. La Art. 27, alin. (4) se modifică, având  următorul conținut:***

*„(4) Vor fi declarați admiși candidații care vor obține cel puțin 5 puncte la fiecare disciplină în parte și un punctaj total de cel puțin 70 de puncte, fiind aplicabile dispozițiile art. 6 alin. (1) și (2)”.*

***5. Punctul 8 al cererii cuprinse la Anexa 1 se abrogă.***